
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 24.02.2015                                                                                                                                                                                                                                  PL-x 121/2014


     R A P O R T  
     asupra
Proiectului de Lege pentru modificarea şi completarea Legii nr.189/2003 privind asistenţa judiciară internaţională în materie civilă şi comercială       
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu Proiectul de Lege pentru modificarea şi completarea Legii nr.189/2003 privind asistenţa judiciară internaţională în materie civilă şi comercială, trimis cu adresa nr. PL-x 121 din                17 martie 2014, înregistrat sub nr.4c-11/297 din 18 martie 2014.
Potrivit dispoziţiilor art. 75 din Constituţia României, republicată, şi ale art.92 alin. (8) pct. 1, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Consiliul Legislativ a avizat favorabil proiectul de lege, conform avizului nr. 1466 din 16 decembrie 2013.
Consiliul Superior al Magistraturii a avizat favorabil proiectul de lege, conform hotărârii nr. 1209 din 29 octombrie 2013.
                     Proiectul de lege are ca obiect de reglementare modificarea şi completarea Legii nr.189/2003 privind asistenţa judiciară internaţională în materie civilă şi comercială, republicată, având în vedere evoluţia reglementărilor Uniunii Europene în acest domeniu, precum şi constatarea existenţei unor disfuncţionalităţi în aplicarea legii. De asemenea, potrivit Expunerii de motive, intrarea în vigoare a Legii nr. 134/2010 privind Codul de procedură civilă a determinat o reanalizare a cadrului normativ stabilit prin Legea nr.189/2003, în vederea eliminării unor posibile norme contradictorii sau a unei duble reglementări privind procedura comunicării/notificării actelor judiciare, precum şi a obţinerii de probe prin comisii rogatorii, în litigiile cu element de extraneitate.

 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată, pe parcusul a două şedinţe, votul fiind dat în şedinţa din 24 februarie 2015.   
  Din numărul total de 26 de membri ai Comisiei juridice, de disciplină şi imunităţi au participat la dezbateri 26 de deputaţi.

                       La dezbaterea acestui proiect de lege a participat, în calitate de invitat, din partea Ministerului Justiţiei doamna Viviana Onaca, director şi doamna Dominteanu Dorina, şef serviciu. 
   În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, Proiectul de Lege pentru modificarea şi completarea Legii nr.189/2003 privind asistenţa judiciară internaţională în materie civilă şi comercială, în forma adoptată de Senat.
   În raport cu obiectul şi conţinutul său, proiectul de lege face parte din categoria legilor ordinare. 

                           VICEPREŞEDINTE,                                   SECRETAR,                                                                 

                          Ciprian Nicolae NICA                        Gabriel ANDRONACHE

Şef serviciu,

